มันนี่ทูเดย์
กรมธรรม์ออมทรัพย์ใหม่
25 พ.ย. 2557

กรมธรรม์ออมทรัพย์ใหม่ 
น.ส.พัชรา ทวีชัยวัฒนะ รองกรรมการผู้จัดการใหญ่ ฝ่ายบริหารการตลาดและสื่อสารองค์กร บริษัท อลิอันซ์ อยุธยา ประกันชีวิต เปิดเผยว่า บริษัทได้เปิดตัวกรมธรรม์ใหม่แบบออมทรัพย์ “มาย ซุปเปอร์ รีเทิร์น 11/6” โดยมีจุดเด่นอยู่ที่ลูกค้าไม่ตรวจสุขภาพ จ่ายเบี้ย 6 ปี รับความคุ้มครอง 11 ปี รับผลตอบแทน 5% ทุกปี รับประกันเงินคืนตลอดสัญญาสูงถึง 650% พร้อมรับสิทธิลดหย่อนภาษีสูงสุด 1 แสนบาท เจาะกลุ่มเจ้าของธุรกิจที่มีรายได้สูง บุคคลสำคัญที่องค์กรต้องการทำประกันชีวิตให้ ผู้มีรายได้ 3 หมื่นบาท/เดือนขึ้นไป ตั้งเป้ายอดเบี้ย 100 ล้านบาท ภายในสิ้นปีนี้  
จากการศึกษาตลาดและสำรวจความต้องการของผู้บริโภคอย่างสม่ำเสมอ ทำให้ อลิอันซ์ อยุธยา เข้าใจพฤติกรรมของผู้บริโภคเป็นอย่างดี ลูกค้าต่างมองหาผลิตภัณฑ์ทางการเงินที่จะสามารถช่วยในการวางแผนเงินออมได้อย่างมีประสิทธิภาพ โดยเฉพาะในระยะเวลาสั้นๆ สามารถลดหย่อนภาษีได้ ดังนั้นเพื่อตอบโจทย์ความต้องการดังกล่าว อลิอันซ์ อยุธยา จึงได้ออกผลิตภัณฑ์ใหม่ มาย ซุปเปอร์ รีเทิร์น 11/6 (มีเงินปันผล) ซึ่งเป็นผลิตภัณฑ์ประกันชีวิตแบบออมทรัพย์ที่นอกจากจะจ่ายผลตอบแทนสูงอย่างสม่ำเสมอทุกปีแล้ว ผู้ถือกรมธรรม์ยังได้รับความคุ้มครองชีวิตตลอดอายุสัญญา แถมยังจ่ายเบี้ยประกันเพียง 6 ปีแต่รับความคุ้มครองนานถึง 11 ปี อีกทั้งยังสามารถนำมาลดหย่อนภาษีได้สูงสุดถึง 100,000 บาทอีกด้วย 
สำหรับกลุ่มเป้าหมายที่เหมาะกับผลิตภัณฑ์ใหม่ มาย ซุปเปอร์ รีเทิร์น 11/6 (มีเงินปันผล) มีตั้งแต่เจ้าของธุรกิจที่มีรายได้สูง บุคคลสำคัญขององค์กรที่องค์กรต้องการทำประกันชีวิตให้ ตลอดจนผู้มีรายได้ 30,000 บาทต่อเดือนขึ้นไป รวมไปถึงผู้ที่ต้องการออมเงินระยะสั้น และผู้สนใจทั่วไป
ทั้งนี้ จุดเด่นของผลิตภัณฑ์ใหม่นี้ ซึ่งถือเป็นอีกหนึ่งทางเลือกสำหรับการออมเงินระยะสั้นที่ให้เงินคืน เยอะ เร็ว ติดต่อกันทุกปี ลดหย่อนภาษีได้ ไม่ต้องตรวจสุขภาพ มีอยู่ด้วยกันหลายประการ ได้แก่ 1. เงินคืนระหว่างสัญญา ปีละ 5% ทุกปี (ณ สิ้นปีกรมธรรม์ที่ 110) 2. การันตีเงินคืนตลอดสัญญา 650% 3. โอกาสในการรับเงินปันผล เมื่อครบกำหนดสัญญา 4. ระยะเวลาชำระเบี้ยประกันสั้นเพียง 6 ปี แต่คุ้มครองถึง 11 ปี 5. ไม่ต้องตรวจสุขภาพ และ 6. ลดหย่อนภาษีได้สูงสุด 1 แสนบาท
“ด้วยสิทธิประโยชน์มากมายที่เรามั่นใจว่าจะสามารถตอบโจทย์ความต้องการของลูกค้าได้ครอบคลุมยิ่งขึ้น ทำให้เราเชื่อว่าผลิตภัณฑ์ใหม่นี้จะได้รับความสนใจและได้รับความไว้วางใจจากลูกค้าอย่างท่วมท้นเช่นเคย โดยเราตั้งเป้าการขายไว้ที่ 100 ล้านบาทภายในสิ้นปีนี้ ทั้งนี้ ผลิตภัณฑ์ “มาย ซุปเปอร์ รีเทิร์น 11/6” (มีเงินปันผล) เปิดขายแล้วตั้งแต่วันนี้เป็นต้นไป สนใจสอบถามข้อมูลเพิ่มเติมได้ที่ ตัวแทนประกันชีวิต อลิอันซ์ อยุธยา ทั่วประเทศ หรือ ศูนย์ดูแลลูกค้าฯ โทร. 1373 เคียงข้างทุกจังหวะชีวิต ตลอด 24 ชั่วโมง” นางสาวพัชรา กล่าวทิ้งท้าย
เอสเอ็มอีแบงก์จ้างดูแลหนี้ 
นางสาลินี วังตาล ประธานกรรมการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า ขณะนี้มีบริษัทที่สนใจยื่นเรื่องเข้ามารับบริหารหนี้ที่ไม่ก่อให้เกิดรายได้ (เอ็นพีแอล) ที่ไม่มีหลักประกัน 25 ราย โดยจะคัดเลือกบริษัทที่มีคุณสมบัติตามเกณฑ์ที่ขึ้นทะเบียนไว้โดยเร็วภายในสิ้นเดือน พ.ย.นี้ และคาดว่าจะทยอยส่งมอบงานให้บริษัทที่ได้รับการคัดเลือกภายในเดือน ธ.ค.นี้ เป็นต้นไป เพื่อให้การบริหารจัดการเอ็นพีแอลที่ไม่มีหลักประกัน 1 หมื่นราย วงเงิน 5,000 ล้านบาท ซึ่งอยู่ในข่ายที่ได้ลงนามเอ็มโอยูกับกรมบังคับคดี ทำให้บริหารจัดการได้รวดเร็วและมีประสิทธิภาพต่อไป
ทั้งนี้ คุณสมบัติของบริษัทบริการบริหารหนี้ ตามหลักเกณฑ์เบื้องต้นที่ธนาคารประกาศ อาทิ ต้องเป็นบริษัทฯ ที่จดทะเบียนในประเทศไทยและมีทุนจดทะเบียนชำระแล้วขั้นต่ำ 500,000 บาท เปิดดำเนินงานมาแล้วไม่น้อยกว่า 2 ปี มีพนักงานประจำหรือทนายความประจำที่มีความรู้และประสบการณ์ในการบริหารหนี้ มีความเชี่ยวชาญในการบังคับคดีมาแล้วไม่ต่ำกว่า 3 ปี โดยมีความพร้อมด้านบุคคลากร อุปกรณ์สำนักงาน หรือระบบคอมพิวเตอร์ เพื่อสนับสนุนการทำงานและติดต่อประสานงานกับธนาคารได้ในทุกขั้นตอน